		94.   St-4704/15-4
[bookmark: _GoBack]                 [image: ]               						    94.   St-4704/15-4
     REPUBLIKA HRVATSKA
TRGOVAČKI SUD U ZAGREBU
        Zagreb, Amruševa 2/II.



R E P U B L I K A   H R V A T S K A

R J E Š E N J E


	Trgovački sud u Zagrebu, po sucu toga suda Nikoli Ribariću, na prijedlog sudskog savjetnika Bojana Petraša, u stečajnom predmetu povodom zahtjeva FINANCIJSKE AGENCIJE, Zagreb, Trg svibanjskih žrtava 1995. 1, za provedbu skraćenog stečajnog postupka nad dužnikom ZOVKOGRADNJA d.o.o., OIB: 53696895888, Sesvete, Ulica Ciklama 36, 9. svibnja 2016.

r i j e š i o   j e
 
	Odbacuje se kao nedopušten zahtjev za provedbu skraćenog stečajnog postupka nad dužnikom ZOVKOGRADNJA d.o.o., OIB: 53696895888, Sesvete, Ulica Ciklama 36.


Obrazloženje


	Podneskom od 30. listopada 2015. Financijska agencija podnijela je zahtjev za provedbu skraćenog stečajnog postupka nad dužnikom ZOVKOGRADNJA d.o.o., OIB: 53696895888, Sesvete, Ulica Ciklama 36, sukladno odredbi čl. 429. st. 1. Stečajnog zakona (»Narodne novine« broj 71/15; u daljnjem tekstu: SZ).

	Odredbom čl. 428. SZ-a određeno je da će sud provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iz sudskog registra.

	Uvidom u predmet, poslovni broj Sts-9279/2001 utvrđeno je da je stečajni postupak nad dužnikom ZOVKOGRADNJA d.o.o. otvoren i zaključen rješenjem suda, poslovni broj Sts-9279/2001-6 od 6. svibnja 2003., a to rješenje je postalo pravomoćno 18. kolovoza 2003.

	Budući da je jedan od uvjeta za provođenje skraćenog stečajnog postupka da nisu ispunjene pretpostavke za pokretanje drugog postupka radi brisanja iz sudskog registra, što u konkretnom predmetu nije slučaj, s obzirom na to da je nad dužnikom otvoren i zaključen stečajni postupak, to je zahtjev za provedbu skraćenog stečajnog postupka valjalo odbaciti kao nedopušten.


U Zagrebu 9. svibnja 2016.


								     	   SUDAC:
                                                                                        	   NIKOLA RIBARIĆ, v.r.


      Nacrt odluke izradio:
                                                                                      Sudski savjetnik BOJAN PETRAŠ, v.r.




UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske u roku od 8 dana od dana primitka otpravka rješenja, koja se podnosi putem ovog suda u dva primjerka za sud i u jednom primjerku za svaku protivnu stranku.


       Za točnost otpravka, ovl. službenik:
				       				      DARINKA ČUSAK

